Mnogi u ovome vide svevideće oko, simbol masonerijeUz "svevideće oko", malteške krstove, vitezove i ostale jasno vidljive simbole nalik masonskim, u novootvorenoj niškoj Klinici za kardiohirurgiju čak je i internet mreža nazvana po njima - "Iluminati", samo obrnuto napisano.

Mnogi građani, kao i neke političke partije, od samog otvaranja klinike negoduju i burno reaguju na ove detalje na objektu i u njemu.

S druge strane, docent Dragan Milić koji je jedan od inicijatora njene izgradnje i učesnik u njenom opremanju, tvrdi da nema nikakve pozadine i skrivenog značenja u tim simbolima, kao ni u nazivu internet mreže.

Kako su to određivali sa šiframa i nazivima mreže, to stvarno ne znam. To može i da se menja i stavlja se bez ikakve posebne namere. To je stvarno pitanje podešavanja - kaže Milić.

Simboli na i u Klinici za kardiohirigiju uzburkali javnost u NišuOn napominje da je krst na ulazu zapravo logo Klinike za kardiovaskularnu i transplantacionu hirurgiju i ništa više.

Bilo je više rešenja i predloga umetnika za logo i ovaj je izabran. Uostalom, postoji i stilizovani krst na klinici na Dedinju, pa i na pekari “Branković”. Svakome je na mašti i na volji da vidi i tumači to kako hoće - ističe Milić.

Inače, malteški krst bio je grb vitezova hospitalaca, udruženja koje je prvobitno bilo bolnica osnovana u Jerusalimu 1080. da bi se starala o siromašnim i bolesnim hodočasnicima u Svetoj zemlji.

Podsetimo, klinika u kojoj će biti rađene složene operacije na srcu i krvnim sudovima, kao i transplantacije, otvorena je 24. novembra, nakon četiri godine od početka izgradnje.

Malteški vitezovi na muralu koji je na samom ulazu u kliniku